﻿ Moszkvát aggasztja Washington és Phenjan “durva” nyilatkozatháborúja
07:33, 2017. Sze. 23 14:35, 2017. Sze. 22
Moszkvát mély aggodalommal tölti el a feszültség növekedése a Koreai-félszigeten az Egyesült Államok és Észak-Korea között kibontakozott, “meglehetősen durva és fenyegetésekkel teli” nyilatkozatháború miatt – jelentette ki Dmitrij Peszkov orosz elnöki szóvivő pénteken Moszkvában.
“Moszkva meggyőződése, hogy az észak-koreai probléma esetében nincs alternatívája a politikai, diplomáciai megoldásnak” – mondta Peszkov. “Minden más típusú kísérletnek, amely ennek a csomónak a kioldására irányul, potenciálisan nem kívánatos, sőt, katasztrofális következményei lehetnek” – tette hozzá, és ismételten visszafogottságra szólította fel a feleket.
Dmitrij Peszkov sajtótájékoztatóján ismételten kitért az elől, hogy kommentálja a “telefonos terrorizmusnak” elnevezett, szándékosan félrevezető névtelen hívássorozatot, amely miatt az elmúlt csaknem két hét alatt több tucatnyi orosz városban emberek tízezreit kellett evakuálni. Hivatalos magyarázat eddig még nem hangzott el Moszkvában a történtekre.
← Már a háztartások 30 százaléka kap rezsitámogatást
Csak az EBESZ munkatársaira vigyáznának az Ukrajnába küldött ENSZ-katonák →